**Ministru kabineta noteikumu projekta “Grozījumi Ministru kabineta 2009.gada 22.decembra noteikumos Nr.1607 “Noteikumi par bērna invalīda kopšanas pabalsta apmēru, tā pārskatīšanas kārtību un pabalsta piešķiršanas un izmaksas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk - MK) noteikumu projekta “Grozījumi Ministru kabineta 2009.gada 22.decembra noteikumos Nr.1607 "Noteikumi par bērna invalīda kopšanas pabalsta apmēru, tā pārskatīšanas kārtību un pabalsta piešķiršanas un izmaksas kārtību”” (turpmāk – noteikumu projekts) ir izstrādāts, lai noteiktu bērna invalīda kopšanas pabalstu (turpmāk – kopšanas pabalsts) palielinātā apmērā. Kopšanas pabalsta noteikšana palielinātā apmērā mērķis ir palielināt valsts atbalstu bērniem ar ļoti smagu invaliditāti, kā arī viņu ģimenes locekļiem, lai sniegtu papildu finansiālu atbalstu bērna labāko interešu nodrošināšanai. Kopšanas pabalstu paredzēts palielināt par bērniem ar ļoti smagu invaliditāti, kuriem Veselības un darbspēju ekspertīzes ārstu valsts komisija (turpmāk – VDEĀVK) ir izsniegusi atzinumu par indikācijām īpašas kopšanas nepieciešamībai. Kopšanas pabalstu paredzēts palielināt par 100 *euro* mēnesī, līdzšinējo pabalsta apmēru 213,43 *euro* mēnesī palielinot uz 313,43 *euro* mēnesī. Noteikumu projekts stāsies spēkā 2019.gada 1.jūlijā. |
|   **I. Tiesību akta projekta izstrādes nepieciešamība** |
| 1. | Pamatojums | Atbilstoši MK 2019.gada 8.februāra sēdes protokollēmuma Nr.6 1.§. 3.punktam atbalstīts Labklājības ministrijas prioritārais pasākums “Īpašas kopšanas pabalsta bērniem un pieaugušajiem ar invaliditāti kopš bērnības pilnveidošana”, kas paredz kopšanas pabalsta apmēra palielināšanu bērniem no 213,43 *euro mēnesī* uz 313,43 *euro mēnesī*. Finansējums kopšanas pabalsta palielināšanai ir iekļauts likumā “Par valsts budžetu 2019.gadam” un atspoguļots 2019.gada budžeta likuma paketē iekļautā likuma “Grozījumi Valsts sociālo pabalstu likumā” (turpmāk – likuma grozījumi) anotācijā. Lai noteiktu kopšanas pabalstu palielinātā apmērā, nepieciešams veikt grozījumu MK 2009.gada 22.decembra noteikumos Nr.1607 “Noteikumi par bērna invalīda kopšanas pabalsta apmēru, tā pārskatīšanas kārtību un pabalsta piešķiršanas un izmaksas kārtību”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopšanas pabalsts ir viens no valsts sociālo pabalstu veidiem. Valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad ir nepieciešami papildu izdevumi vai kad šīs personas nespēj gūt ienākumus. Valsts sociālie pabalsti tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. Valsts sociālo pabalstu veidus, to personu loku, kurām ir tiesības uz valsts sociālajiem pabalstiem, šo pabalstu piešķiršanas nosacījumus, piešķiršanas un izmaksas kārtību, kā arī ar šiem pabalstiem saistīto lēmumu pieņemšanas kārtību nosaka Valsts sociālo pabalstu likums (turpmāk – Likums). Valsts sociālos pabalstus izmaksā Valsts sociālā apdrošināšanas aģentūra (turpmāk - VSAA) uz personas iesnieguma pamata. Kopšanas pabalstu bērniem ar ļoti smagu invaliditāti piešķir saskaņā ar Likuma 7.1 pantu. Savukārt Ministru kabineta 2009.gada 22.decembra noteikumi Nr.1607 "Noteikumi par bērna invalīda kopšanas pabalsta apmēru, tā pārskatīšanas kārtību un pabalsta piešķiršanas un izmaksas kārtību" (turpmāk – MK Nr.1607) nosaka kopšanas pabalsta apmēru, tā pārskatīšanas kārtību, kā arī kopšanas pabalsta piešķiršanas un izmaksas kārtību. Kopšanas pabalstu piešķir vienam no bērna vecākiem vai aizbildnim (turpmāk – likumiskais pārstāvis), kurš kopj bērnu ar ļoti smagu invaliditāti. MK  Nr.1607  nosaka kopšanas pabalsta apmēru, kas šobrīd ir *213,43* euro mēnesī. To var izlietot gan bērna ar ļoti smagu invaliditāti papildu aprūpes vajadzībām, tehniskā aprīkojuma iegādei, higiēnas preču iegādei u.c. vajadzību nodrošināšanai. Tiesības uz kopšanas pabalstu rodas no dienas, kad izsniegts VDEĀVK atzinums par īpašas kopšanas nepieciešamību, savukārt šā pabalsta izmaksu izbeidz, kad beidzas bērnam noteiktais invaliditātes termiņš un īpašas kopšanas nepieciešamība.Ģimenes, kurās aug bērni ar ļoti smagu invaliditāti, kuriem VDEĀVK ir noteikusi indikācijas īpašas kopšanas nepieciešamībai ļoti smago funkcionālo traucējumu dēļ, saskaras ar situāciju, ka bērni nevar veikt vecumam atbilstošas darbības un sevis aprūpi patstāvīgi bez vecāku vai atbalsta personas pastāvīgas palīdzības vai uzraudzības. Tas savukārt noved pie tā, ka ģimenēm rodas papildu izdevumi bērna ar smagu invaliditāti veselības stāvokļa uzlabošanai vai vismaz uzturēšanai esošajā līmenī. Indikācijas īpašas kopšanas nepieciešamībai tiek noteiktas gadījumos, kad bērnam nepieciešama nepārtraukta - 24 stundu – kopšana. Medicīniskās indikācijas īpašas kopšanas nepieciešamībai VDEĀVK ārsti nosaka, izvērtējot bērna medicīnisko diagnozi un funkcionēšanas ierobežojuma pakāpi atbilstoši MK 2014.gada 23.decembra noteikumu Nr.805 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” 4. pielikumā minētajiem kritērijiem. Pēc VSAA sniegtajiem datiem kopšanas pabalstu 2018.gadā vidēji mēnesī saņēma 2072 personas par bērnu ar ļoti smagu invaliditāti. Līdzšinējais kopšanas pabalsts 24/7 aprūpējama bērna gadījumā īpašas kopšanas vajadzības sedz tikai daļēji, jo ļoti smagas invaliditātes gadījumā nereti ģimenes finansiālā kapacitāte ir ierobežota, lai nosegtu bērna vajadzības, un lielā mērā ģimenei pieejamie resursi ir novirzīti tieši bērna aprūpes, veselības pakalpojumu un higiēnas preču nodrošināšanai. Lai mazinātu risku, ka bērna ar ļoti smagu invaliditāti vajadzības netiek nodrošinātas un ka bērnam piemītošo smago funkcionālo traucējumu dēļ un ģimenes finansiālās kapacitātes trūkuma dēļ bērns tiek nodots ilgstošās aprūpes institūcijā, kopšanas pabalsta apmērs ir jāpalielina uz 313,43 *euro* mēnesī. Tas pozitīvi ietekmēs dzīves līmeņa izmaiņas nākotnē ģimenēm, kurās aug bērni ar smagu invaliditāti.Noteikumu projekts paredz izdarīt šādus grozījumus:1. 2. punktā aizstāt skaitli "213,43" ar skaitli "313,43";
2. 6.punkta pirmajā un otrajā teikumā aizstāt vārdus “bērnu invalīdu” ar vārdiem “bērnu ar invaliditāti”, tādējādi ievērojot Apvienoto Nāciju Organizācijas Konvencijā par personu ar invaliditāti tiesībām un Invaliditātes likumā lietoto terminu “persona ar invaliditāti”. Kopšanas pabalsta nosaukumā termins netiek mainīts, jo tas ir definēts Likumā.
 |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrāde tika veikta sadarbībā ar VSAA. |
| 4. | Cita informācija | Nav. |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kopšanas pabalsta apmēra palielināšana pozitīvi ietekmēs 2072 bērnus ar smagu invaliditāti un viņu ģimenes locekļus. Kopšanas pabalsta apmēra palielināšana radīs tiešu ietekmi uz nabadzības un sociālās atstumtības riskam bieži pakļautu iedzīvotāju grupu (t.sk. bērniem) situāciju, pozitīvi ietekmējot šo personu dzīves līmeņa izmaiņas nākotnē, palielinot viņu sociālo aizsardzību un mazinot nabadzības un sociālās atstumtības risku, kā arī preventīvi mazinot risku, ka bērns ar ļoti smagu invaliditāti tiks nodots aprūpei institūcijā. |
| 2. | Tiesiskā regulējuma ietekme uz tautsaimniecību un administratīvo slogu | Noteikuma projektā ietvertais grozījums neietekmē administratīvo slogu un nerada ietekmi uz tautsaimniecību. |
| 3. | Administratīvo izmaksu monetārs novērtējums | Noteikumu projekts nerada papildu ietekmi uz administratīvajām izmaksām. |
| 4. | Atbilstības izmaksu monetārs novērtējums | Nav |
| 5. | Cita informācija | VSAA kopšanas pabalstu palielinātā apmērā piešķirs vai pārrēķinās un izmaksās no 2019.gada 1.jūlija. Par bērniem ar ļoti smagu invaliditāti, par kuriem jau tiek izmaksāts kopšanas pabalsts 213,43 e*uro* mēnesī apmērā, VSAA veiks kopšanas pabalsta pārrēķināšanu un nodrošinās tā izmaksu palielinātā apmērā uz bērna likumiskā pārstāvja iesniegumā norādīto kredītiestādes vai pasta norēķinu sistēmas kontu bez papildu iesniegumu iesniegšanas no likumiskā pārstāvja. |
| **III. Tiesību akta projekta ietekme uz valsts budžetu un pašvaldību budžetiem** |
|

|  |  |  |
| --- | --- | --- |
| **Rādītāji** | **2019.gads** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 296 234 013 | 0 | 301 746 961 | 0 | 304 579 932 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 296 234 013 | 0 | 301 746 961 | 0 | 304 579 932 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 296 234 013 | 0 | 301 746 961 | 0 | 304 579 932 | 0 | 0 |
| 2.1. valsts pamatbudžetsLM 20.01.00 “Valsts sociālie pabalsti”, t.sk. | 296 234 013 | 0 | 301 746 961 | 0 | 304 579 932 | 0 | 0 |
| *Bērna invalīda kopšanas pabalsts\*\** | *6 677 087* | *0* | *7 959 416* | *0* | *7 998 549* | *0* | *0* |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 | 0 |
| *\*Atbilstoši LM apstiprinātajam maksimāli pieļaujamam valsts pamatbudžeta izdevumu apjomam.**\*\* Atbilstoši Ministru kabineta 2019.gada 8.februāra sēdes protokollēmuma Nr.6 1.§ 3.punktam atbalstīts priekšlikums papildu finansējumam Labklājības ministrijas prioritārajam pasākumam “Īpašas kopšanas pabalsta bērniem un pieaugušajiem ar invaliditāti kopš bērnības pilnveidošana” (kods 18\_4\_P) 2019.gadā 2 692 800 euro apmērā (tai skaitā bērna invalīda kopšanas pabalsta nodrošināšanai 1 243 200 euro), 2020.gadā 5 517 600 euro apmērā (tai skaitā bērna invalīda kopšanas pabalsta nodrošināšanai 2 498 400 euro) un 2021.gadā un turpmāk ik gadu 5 649 600 euro apmērā (tai skaitā bērna invalīda kopšanas pabalsta nodrošināšanai 2 510 400 euro).* |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pasākums tiks īstenots Labklājības ministrijas pamatbudžeta apakšprogrammas 20.01.00 "Valsts sociālie pabalsti" ietvaros. Pasākuma īstenošana paredzēta no 2019.gada 1.jūlija.*Finansējums bērna invalīda kopšanas pabalsta palielināšanai par 100 euro mēnesī (plānotais pieaugums 10 bērni gadā:) 2019.gadā 2072 (personas)\*6 (mēneši)\*100 euro palielinājums)=1 243 200 euro, 2020.gadā 2 082\*12\*100=2 498 400 euro, 2021.gadā un turpmāk 2 092\*12\*100=2 510 400 euro.**Līdz ar to kopējie izdevumi bērna invalīda kopšanas pabalsta nodrošināšanai plānoti 2019.gadā 6 677 087 euro, 2020.gadā 7 959 416 un 2021.gadā 7 998 549 euro apmērā.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Finansējums iekļauts Labklājības ministrijai 2019., 2020. un 2021.gada maksimāli pieļaujamā valsts pamatbudžeta izdevumu apjomā un ir iekļauts likumā “Par valsts budžetu 2019.gadam”. Prioritārā pasākuma īstenošana tiks nodrošināta Labklājības ministrijas valsts pamatbudžeta apakšprogrammas 20.01.00.”Valsts sociālie pabalsti” ietvaros. |

 |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Atbilstoši likuma grozījumiem, lai nodrošinātu kopšanas pabalsta bērniem un pieaugušajiem ar invaliditāti no bērnības pilnveidošanu, nosakot kopšanas pabalsta apmēru palielinātā apmērā, vienlaikus ar šo noteikumu projektu tiek izstrādāts arī noteikumu projekts “Grozījumi Ministru kabineta 2009.gada 22.decembra noteikumos Nr.1608 “Noteikumi par pabalsta piešķiršanas un izmaksas kārtību invalīdam, kuram nepieciešama kopšana, pabalsta apmēru, kā arī pabalsta apmēra pārskatīšanas kārtību””, kas paredz pabalstu invalīdam, kuram nepieciešama kopšana, noteikt palielinātā apmērā no *213,43 euro* mēnesī uz *313,43 euro* mēnesī pilngadīgām personām ar invaliditāti, kurām invaliditātes cēlonis ir slimība no bērnības un kurām izsniegts VDEĀVK atzinums īpašas kopšanas nepieciešamībai, ar 2019.gada 1.jūliju. |
| 2. | Atbildīgā institūcija | Labklājības ministrija. |
| 3. | Cita informācija | Noteikumu projekta virzība ir tieši saistīta ar likumu “Par valsts budžetu 2019.gadam”. Noteikumu projekts neprasa veikt izmaiņas citos spēkā esošajos tiesību aktos. |
|   **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsevišķas sabiedrības līdzdalības formas un komunikācijas aktivitātes nav veiktas un netiek plānotas. |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav |
| 4. | Cita informācija | Nav |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Kopšanas pabalsta izmaksas izpildi nodrošinās VSAA Likumā un citos normatīvajos aktos noteiktajā kārtībā. |
| 3. | Cita informācija | Nav  |

Labklājības ministre R. Petraviča

A.Lukašenoka

Aiga.Lukasenoka@lm.gov.lv

67021691